Document ID: 32014R1292

KOMISJONI DELEGEERITUD MÄÄRUS (EL) nr 1292/2014,
17. juuli 2014,
tingimuste kohta standardile EN 14342 vastavate teatavate pinnakatteta puidust põrandakatete liigitamiseks tuletundlikkuse järgi ilma katsetamiseta
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 9. märtsi 2011. aasta määrust (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ, (1) eriti selle artikli 27 lõiget 5,
ning arvestades järgmist:
(1)
Komisjoni otsusega 2000/147/EÜ (2) kehtestati süsteem ehitustoodete toimivuse liigitamiseks seoses nende tuletundlikkusega. Puidust põrandakatted kuuluvad ehitustoodete hulka, mille suhtes seda otsust kohaldatakse.
(2)
Katsed on näidanud, et ühtlustatud standardiga EN 14342 hõlmatud puidust põrandakatetel on stabiilne ja prognoositav tuletundlikkustoimivus, kui nad vastavad teatud tingimustele puidu tiheduse, põrandakatte paksuse ja toote lõppkasutuse osas.
(3)
Ühtlustatud standardiga EN 14342 hõlmatud puidust põrandakatted tuleb seega lugeda vastavaks otsuses 2000/147/EÜ kehtestatud tuletundlikkuse toimivusklassidele nendel tingimustel ilma täiendava katsetamiseta,
ON VASTU VÕTNUD KÄESOLEVA MÄÄRUSE:
Artikkel 1
Ühtlustatud standardiga EN 14342 hõlmatud puidust põrandakatted, mis vastavad lisas esitatud tingimustele, loetakse ilma katsetamiseta vastavaks lisas osutatud toimivusklassidele.
Artikkel 2
Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. juuli 2014

Labels: 12
7
1
0